|  |  |  |
| --- | --- | --- |
| A vázlatpont célja | **Vázlatpont** | Vázlatpont tartalma |
| *Ebben a részben a feladat születése, személyes kapcsolódásunk, egyéni célunk fogalmazódik meg.*  | **Személyes, bevezető gondolatok** | *Azért foglaltam össze – ezt a számomra kedves feladatot -, hogy bármely időszak vagy életszakasz (aktuálisan most a karantén) értékes, szép, megőrzésre méltó élményeit elő tudjuk halászni. A történetet is nagyon szeretem: egyszerű, de nagy mélységeket nyit meg.* |
| *Itt a konkrét, „pedagógiai” célokat fogalmazzuk meg a konkrétabbaktól az absztraktabbak felé haladva…* | **A játék célja** | A tanár és a diákok közti párbeszéd erősítése. Egy kreatív írástechnika átadása.A karanténidőszak alatti jó emlékek tudatosítása, vizualizációja, rögzítése.A jövőorientáció azáltal, hogy ezek az élmények segítsenek abban, hogy az elmúlt, nehéz időszak értékes, értelmes oldalát is kiemeljük.A karanténidőszak adta felismeréseket beépítjük mindennapjainkba. |
| *Milyen technikai, tárgyi eszközök kellenek a játékhoz a tanár vagy a diákok részéről?* | **Előkészítés****/eszközök** | Nem feltétlenül: fénymásolt üres történetpiramis sablonja. |
| *A ráhangolástól kezdve pontokba szedve írjuk le a játék/feladat menetét!* | **A játék menete** | 1. Ráhangolásként eláruljuk a novella címét, ennek kapcsán indíthatunk a saját házikedvencekre való rákérdezéssel vagy a hallal kapcsolatos étkezési szokásokra – *„…ha már itt egy különleges házállat fog szerepelni”.*
2. Felolvassuk a Kosztolányi-novellát.
3. Adjunk saját címet a műnek! Milyen címet adnánk, ha az író megkérne, hogy mi adjunk egy másik címet a műnek? Néhány szóval magyarázzuk is meg a választást! A fiatalok röviden elmondják, hogy ők milyen címet adnának, miért.
4. A költők, írók képszerűen, egy képben vagy történetben fejeznek ki az emberek számára fontos, de érzékszerveinkkel közvetlenül nem megtapasztalható értékeket (pl. barátság, szerelem). Beszéljük, meg, ha a tükörpontyot jelképnek tekintjük, minek a jelképe lehet? Segíthetünk pl. a barátságé: hirtelen találunk barátot, vagy egy műalkotásé: megtetszett egy film, szívesen nézted meg többször, beszélgettél róla, majd elengedted, jött másik, stb.
5. Készítsük el a történet piramisát! A sablont töltsük ki ceruzával, majd párokban, kis csoportban egyeztessük a lehetséges megoldásokat!
6. Végül, az találkozás lezárásaként, kérdezzük meg, hogy miért nem esznek pontyot!
7. Egyéni mukaként (akár a megismert történetpiramis segítségével) alkossunk egy történetet a karanténidőszakunkból, aminek emlékét szívesen elvisszük magunkkkal!
 |
| *Itt adhatjuk összegezhetjük gyakorlati tapasztalatainakat, ill. az alternatívákat*, *rövidebb-hosszabb verziókat.* | **Tanári instukciók** | * Az időkeretek rugalmasan alakíthatók attól függően, hogy mennyit beszélgetünk egy-egy kérdés (pl. háziállatok) kapcsán.
* A „felolvassuk a novellát” elsősorban azt jelenti, hogy a tanár felolvassa, de pl. egy jól olvasó tanulót is megkérhetünk korábban, hogy készüljön fel.
* A címadás és az indoklás során előkerülhetnek a közös családi élmények, a természet (közelsége, hiánya), a játék, a szülő és gyerek perspektívája, a minőségi idő, a barátságok, testvérek és pl. az elengedés gondolatai.
* Az absztrakt, szimbolikus értelmezés (Minek a jelképe a tükörponty?) elhagyható, ill. rajzos feladattal (Rajzold le, hogy számodra a karantén alatt mi okozott olyan örömet, ahogy a gyerekek foglalkoztak a hallal!) helyettesíthető.
* A történetpiramis kihagyható, vagy más vizualizációs módszerrel (pl. képregény) helyettesíthető.
* A „Miért nem esznek pontyot?” kérdés afelé tereli a gondolkodást, hogy az emlékek megváltoztatták a család szokásait, viselkedését. Ha úgy alakult az óra, meg lehet kérdezni, hogy Te mit fogsz másképp csinálni a karantén után? Milyen szokásokat hagysz el? Mit szeretnél másképp csinálni?
* Az egyéni munka lehet pl. idő- vagy szempontváltás is: Képzeld magad a fiúk helyzetébe, amikor majd apukaként ők mesélik el gyerekeiknek a hal-kalandjuk emlékét! Alkosd meg ezt a szöveget! Írd meg az egyik fiú naplóját azon az estén, amikor megmentették/visszadobták a halat.
 |